
Õiend protokollilise otsuse eelnõu juurde „Narva linna arengudokumentide menetlemise korra muutmine“
Antud korra muutmine toimub vastavalt kohaliku omavalitsuse korralduse seadusele (§ 6 lg 3 p 2 ning § 37 lg 4 ja lg 6).
Narva Linnavolikogu kantselei poolt oli koostatud ja Linnavolikogu määrusega 28.09.2006.a nr. 42 kehtestatud Narva linna arengudokumentide menetlemise kord, mis sätestab Narva linna ametiasutuste ning nende hallatavate asutuste poolt koostatavate Narva linna arengut määratlevate dokumentide liigid, nende koostamise algatamise, koostamise, läbivaatamise ja avalikustamise korra ning seosed erinevate arengudokumentide vahel.

Narva Linna Arenduse ja Ökonoomika Amet oma kirjaga 27.10.2011 nr 1.1-14/8600 pööras Linnavolikogu tähelepanu sellele, et Kohaliku omavalitsuse korralduse seadus on muutunud ja seoses sellega ei vasta hetkel kehtiv Narva linna arengudokumentide menetlemise kord KOKSi sätetele:

1) Kohaliku omavalitsuse korralduse seadus:

§ 37 lg. 4 kohaselt kehtiv arengukava peab mis tahes eelarveaastal hõlmama vähemalt nelja eelseisvat eelarveaastat. Kui kohaliku omavalitsuse üksusel on pikemaajalisi kohustusi või neid kavandatakse pikemaks perioodiks, tuleb arengukavas esitada andmed arengukava kehtivusaega ületavate kohustuste kohta.

§ 12  lg. 2 kohaselt kehtiv Narva linna arengukava peab hõlmama vähemalt kolme eelseisvat eelarveaastat.

§ 12. lg. 3 kohaselt kui Narva linnal on kolmest aastast pikemaajalisi varalisi kohustusi või neid kavandatakse pikemaks perioodiks, peab Narva arengukava olema nimetatud varalisi kohustusi käsitlevas osas kavandatud selleks perioodiks.

2) Kohaliku omavalitsuse korralduse seadus:

§ 37 lg. 6 kohaselt valla- või linnavalitsus korraldab avalike arutelude kaudu kõigi huvitatud isikute kaasamise arengukava koostamisse. Teade arengukava või selle muutmise eelnõu avalikustamise kohta avaldatakse kohaliku omavalitsuse üksuse veebilehel või muul viisil valla või linna põhimääruses sätestatud korras. Arengukava peab enne kinnitamist olema avalikult kättesaadav vähemalt kolm nädalat.

§ 14 lg. 2 kohaselt teade Narva linna arengukava ja selle muutmise eelnõu avalikustamise kohta avaldatakse maakonnalehes ja linnavalitsuse veebilehel. Teate võib avaldada lisaks ajalehes, milles Narva avaldab ametlikke teadaandeid.

Narva Linnavolikogu tegi oma 03.11.2011 vastuskirjas nr 2-21/8600-2 Narva Linna Arenduse ja Ökonoomika Ametile ettepaneku esitada määruse eelnõu, mis viib vajalikud parandused korra sisse. 
Arvestades ettepanekut, Narva Linna Arenduse ja Ökonoomika Amet valmistas ette vastava määruse eelnõu ning teatas sellest oma 14.12.2011 kirjas nr 1.1-14/10180 teistele Linnavalitsuse ametitele, pakkudes teha oma muudatusettepanekuid eelnõusse.
Oma ettepanekud esitas Kultuuriosakond (lisatud õiendile), need on arvestatud käesolevasse määruse eelnõusse.

Narva Linna Arenduse ja Ökonoomika Amet taotleb selle määruse vastuvõtmist.
Õiendile on lisatud hetkel kehtiv Narva linna arengudokumentide menetlemise kord, mida muudetakse määruse eelnõuga.

